AksaraLLM/aksara-bahasa-daerah-v1 huggingface dataset:
Henrikh Mkhitaryan (, , ) inggih punika satunggaling juru main bal-balan prof'esional saking Armenia ingkang main ing posisi glandhang lan samenika main ing klub Manchester United Premier League Inggris lan tim nasional bal Armenia. Saderengipun main ing Manchester United, Mkhitaryan main ing klub Pyunik Yerevan minangka klub pertama, lajeng gabung kaliyan klub Metalurh Donetsk, lan Shakhtar Donetsk.

Mkhitaryan dipunjuluki Heno saking para penggemaripun ing Armenia ing wiwitan kariripun  lan ing wekdal samangke pikantuk jejuluk enggal Mücke (teges barès "lemud") déning Bild lan Micki déning para pandemen  Borussia Dortmund.

Mangsa Eném 
Mkhitaryan dipunlairaken tanggal 22 Januari 1989 saking pasangan Marina Taschian lan Hamlet Mkhitaryan ing ibukutha Armenia, Yerevan. Bapakipun punika striker ingkang misuwur FC Ararat Yerevan ing taun 1980-an, ingkang tilar donya amargi gerah tumor otak ing yuswa 33 taun.  Ibunipun dados pangarsaning dhepartemén tim nasional ing Fedherasi Bal Armenia lan mbakyunipun, Monica, nyambet damel ing kantor pusat UEFA.

Rujukan

Lair 1989
Pamain Borussia Dortmund
Pamain bal-balan
Kevin De Bruyne (; ) inggih punika satunggaling juru main bal-balan profésional saking Bèlgi ingkang samenika main ing Liga Primer Inggris klub Manchester City lan Tim Nasional Bèlgi. Brunye main ing posisi gelandhang serang lan gelandhang sayap.

Karièr Klub
Wekdal taun 1997, Bruyne gabung kaliyan klub lokal, KVV Drongen lan kalih taun salajengipun gabung kaliyan klub Bèlgi K.A.A. Gent. De Bruyne nglajengaken kariripun ing klub Racing Genk ing taun 2005. Usaha De Bruyne dados kasil awit dipunpilih mlebet skuad tim utami Racing Genk ing taun 2008.

Taun 2009, De Bruyne gabung kaliyan tim senior Racing Genk, lan tetandhingan mengsah Charleroi ing tanggal 9 Mei 2009 dados tetandhingan De Bruyne ingkang kapisan. Pertandhingan kasebat dipunmenangaken Charleroi kanthi skor 3-0.

De Bruyne nyithak gol kang kawitan kanggé Racing Genk ing tanggal 7 Februari 2010 ing pertandhingan mengsah Standard Liege, ing pundi dipunmenangaken déning Racing Genk 1-0. Racing Genk dados juwara Bèlgin Pro League mangsa 2010-2011, lan De Bruyne kasil nyumbang gangsal gol saking 13 tetandhingan ing liga wau. De Bruyne nyithak hattrick kanggé wekdal kawitan ing tetandhingan Racing Genk mengsah klub Brugge ing tanggal 29 Oktober 2011. Tetandhingan kasebat dipunmenangaken Racing Genk kanthi skor 5-4.

Ngantos pitung taun De Bruyne main ing klub Racing Genk, lajeng pindhah nilaraken Bèlgi. Piyambakipun pindhah dhateng klub Inggris, Chelsea.

Namung setaun ing klub Chelsea, De Bruyne pindhah dhateng Jerman kanggé main ing klub Werder Bremen ing wulan Agustus 2012. Lajeng De Bruyne nggabung ing klub Wolfsburg sacara permanen ing taun 2014. Ing pertengahan taun 2015, De Bruyne wangsul malih dhateng Inggris amargi dipunrékrut klub Manchester City.

De Bruyne dipunkontrak enem taun lan dipunboyong kanthi nilai transfer 55 yuta euro. Regi kasebat ndarosaken De Bruyne dados juru main paling awis nomer kalih ing Liga Inggris sasampunipun Angel Di Maria ingkang dipuntumbas Manchester United.

Jroning Angka

Klub

Nagara

Gol Internasional

Pranala njawi
 Kevin De Bruyne

Rujukan 

Lair 1991
Pamain Bèker Donya FIFA 2014
Pamain bal-balan
Joshua A. Fishman (שיקל פישמאן Shikl Fishman) (18 Juli 1926 – 1 Maret 2015) ya iku ahli antropologi sosiologi saka Philadeplhia, Penssylvania, Amérikah Sarékat.. Pandhidhikané olèh saka University of Pennsylvania (olèh gelar BS lan MS) taun 1948. Sabanjuré ing Colombia University (Ph.D.) taun 1953. Karya-karya kang tinulis déning dhèwèké lan tinerbit ya iku antarané Readings in the Sociology of Language, minangka éditor (1968), Yiddish: Turning to Life (1991), lan Handbook of Language and Ethnic Identity (1999). Joshua wis naté nglakoni panlitian lapangan ing werna-werna wewengkon. Joshua uga dadi pangadeg sosiologi basa, paradigma panlitiané nerapaké metode kajian basa lan bebrayan. Dhèwèké uga dadi salah siji tokoh kang ngadegaké sub-disiplin antropologi basa, bareng karo Dell Hymes lan John Gumperz.

Rujukan

Antropolog
Nancy Foner ya iku ahli antropologi lan sosiologi wanita saka New York, Amérikah Sarékat, kalairan taun 1945.  Nancy naté kuliah ana ing Brandeis University lan olèh gelar BA taun 1966. Sabanjuré ana ing University of Chicago lan olih gelar MA ing taun 1968 lan Ph.D. ing taun 1971. Panlitian antropologis kang dilakoni dhèwèké ya iku ana ing Jamaika (1968), London (1973), lan New York taun 1982, nliti bab migran Jamaika kang ana ing kutha iku. Saka panlitian-panlitiané, dhèwèké wis nulis werna-werna karya akademis, ya iku antarané Jamaica Farewell: Jamaican Migrants in London (1978), Ages in Conflict: A Cross-cultural Perspective on Inequality between Old and Young (1984), The caregiving Dilemma: Work in an American Nursing Home (1994), lan From Ellis Island to JFK: New York’s Two Great Waves of Immigration (2000). Nancy iki karenan banget ing bab migrasi. Amarga iku, dhèwèké dadi pelopor ing karya antropologi migrasi.

Rujukan

Antropolog
C.Daryll Forde ya iku ahli antropologi saka Tottenham, Middlesex, Karajan Manunggal, kalairan 16 Maret 1902. Forde miwiti pandhidhikan pawiyatan luhur ana ing University College London (BA) taun 1922 lan Ph.D. ing taun 1928. Sabanjuré ing program Commonwealth Fellow ana ing University of California, Berkeley, taun 1928–1929. Dhéwéké naté nglakoni panlitian lapangan ana ing Arizona, California (1928) lan Umor, Nigeria bagéyan kidul (1935, 1939). Karya-karya akademis kang wis tinulis déning dhèwèké ya iku Habitat, Economy and Society: A Geographical Introduction to Ethnology (1934), Marriage and Family among the Yakö of Southeastern Nigeria (1941), The Ibo and Ibo-Speaking Peoples of Southeastern Nigeria (1950), lan Yakö Studies (1964). Ing kabéh panlitian lan pakaryané, dhèwèké nganggo tèori ètnografi kang mumpuni. Uga Forde iki kawentar ing kalangan ahli kajian Afrika amarga pisumbangané. Forde séda ing tanggal 3 Mèi 1973, ing London.

Rujukan

Antropolog
Meyer Fortes ya iku ahli antropologi saka ing Britstown, Tanjung, Afrika Kidul, kalairan tanggal 23 April 1906. Meyer naté kuliah ing University of Cape Town (BA) taun 1935 lan MA. taun 1936. Sabanjuré ana ing University of London lan olèh gelar Ph.D. taun 1930. Panlitian lapangan kang dilakoni déning dhèwèké ya iku ana ing Gold Coast (1934), Nigeria (1941), Ashanti (1943), lan Ghana bagéyan lor (1964). Karya-karya kang tinulis déning dhèwèké ya iku antarané The Web of Kinship among the Tallensi (1949), Oedipus and Job in West African Religion (1959), Time and Social Structure and Other Essays (1970), lan Kinship and the Social Order: The Legacy of Lewis Henry Morgan (1970). Dhèwèké iki kawentar minangka panemu lan tèorine ing bab kajian kekrabatan bebrayan Ashanti.

Rujukan

Antropolog
Reo Fortune ya iku ahli antropologi saka Niu Sélan, kalairan taun 1903. Pandhidhikané olèh saka ing  Victoria University College (MA) taun 1925. Sabanjuré ing University of Cambridge (1927) lan Columbia University (Ph.D) taun 1931. Reo naté nglakoni panlitian lapangan ana inf Kapuloan D’Entrecasteaux (1927 nganti 1929), reservasi Omaha, Nebraska (1930), lan ing kali Sepik (1931). Reo nulis karya-karya akademis, kasil kang kajiané ya iku antarané ‘Being honest to my science’, ana ing jurnal The Australian Journal of Anthropology (1999), Sorcerers of Dobu (1932), ‘A note on some forms of kinship structure’ ana ing jurnal Oceania (1934), lan Manus Religion (1935). Reo kalebu ing kelompok antropolog enom kang briliant, padha karo Margaret Mead, Gregory Bateson, lan Ruth Benedict. Awité Reo iki digladhén psikologi nanging akhiré karenan ing ètnologi lan antropologi. Dhèwèké akéh pisumbangané ing bab pangembangan ètnografi. Reo séda ing Inggris taun 1979.

Rujukan

Antropolog
George M. Foster ya iku ahli antropologi saka Dakota kidul, Amérikah Sarékat, kalairan 09 Oktober 1913. George naté olèh pandhidhikan pawiyatan luhur ana ing Northwestern University (BA) taun 1935 lan ing University of California Berkeley (Ph.D.) taun 1941. Dhéwéké naté nglakoni panlitian lapangan ing California (India Yuki) taun 1937. Uga ing Veracruz (1940), Tzintzuntzan Méksiko (1944), Spanyol (1949), lan Zambia (1962). George wis nulis werna-werna karya akademis kaya déné Empire’s Children: The People of Tzintzuntzan (1984), Culture and Conquest: Americas Spanish Heritage (1960), Tzintzuntzan: Mexican Peasants in a Changing World (1967), lan Applied Anthropology (1969). George iki duwé pisumbangan kang lumayan akéh ing bab antropologi. Salah sijiné ya iku dhèwèké ngembangaké sub-disiplin antropologi terapan. Uga dhèwèké ngembangaké sub-disiplin antropologi kedhokteran lan kajian petani.

Rujukan

Antropolog
James J. Fox  ya iku ahli antropologi saka ing Milwaukee, Wisconsin, Amérikah Sarékat, kalairan 29 Mèi 1940. James naté olèh pandhidhikan pawiyatan luhur Harvard University (AB) taun 1962. Sabanjuré ana ing University of Oxford (B.Litt) taun 1965 lan D.Phil ing taun 1968. Panlitian antropologis kang dilakoni déning James ana ing Timor (1981, 1998 nganti 2002) lan Pulo Rote (1965, 1973). Uga naté ing Jawa Wetan (1981), Jakarta (1975). Karya-karya kang tinulis déning dhèwèké ya iku antarané Harvest of the Palm: Ecological Change in Eastern Indonesia (1977), To Speak in Pairs: Essays on the Ritual Languages of Eastern Indonesia (1988), Origins, Ancestry and Alliance: Explorations in Austronesian Ethnography (1996), lan Out of the Ashes: Destruction and Reconstruction of East Timor (2000). James iki minangka salah siji antropolog kang akéh pisumbangané ing bab ètnografi Indonesia.

Rujukan

Antropolog
Richard Gabriel Fox ya iku ahli antropologi saka New York, Amérikah Sarékat, kalairan tanggal 2 Maret 1939. Richard naté kuliah ing Columbia University (AB) taun 1960. Sabanjuré ana ing University of Michigan (MA) taun 1961 lan Ph.D. taun 1965. Dhèwèké uga naté nglakoni panlitian lapangan antropologis ana inf Uttar Pradesh Indhi (1963), Edinburgh (1975), lan Delhi, Punjab, Indhi (1980, 1981). Saka panlitiané, Richard nulis karya-karya akademis kaya déné From Zamindar to Ballot Box: Community Change in a North Indian Market Town (1969), Kin, Clan, Raja, and Rule: State-Hinterland Relations in Pre-Industrial India (1971), Lions of the Pinjab: Culture in the Making (1985), lan Gandhian Utopia: Experiments with Culture (1989). Richard nyumbangké panemuné ing bab analisis bebrayan sing komplèks kaya ing Indhi. Karyané sing kaping kapisan ya iku nuduhaké kajian kutha pasar cilik Indhi.

Rujukan

Antropolog
Ronald J. Frankenberg ya iku ahli antropologi saka ing London, Karajan Manunggal, kalairan Oktober 1929. Ronald olèh pandhidhikan pawiyatan luhur saka ing University of Cambridge (BA) ing taun 1950. Sabanjuré ing University of Manchester (MA) taun 1952, Ph.D. taun 1954 lan olèh gelar D.Soc.Sci saka ing Brunel University tuan 1999. Panlitian lapangan kang dilakoni déning dhèwèké ya iku ana ing Karajan Manunggal (1953, 1954 nganti 1956), Lusaka, Zambia (1966), lan Tavarnelle va di Pesa, Italia (1983). Karya-karya akademis kang sinerat déning dhèwèké ya iku Village on the Border (1957) lan ‘Medical anthropology and development: a theoretical perspective’ ana ing buku Social Science and Medicine (1980). Salah siji pisumbangan Ronald ya iku ing bab antropologi kedhokteran. Dhéwéké uga mulang sub-disiplin antropologi mau awit taun 1985 ana ing Keele University.

Rujukan

Antropolog
Sarah Franklin  ya iku ahli antropologi wanita saka ing Cambridge, Massachusetts, Amérikah Sarékat, kalairan tanggal 9 November 1960. Sarah naté kuliah ana ing Smith College lan olèh gelat BA taun 1982. Sabanjuré, dhèwèké ing New York University (MA) taun 1986 lan ing University of Birmingham (Ph.D.) taun 1992. Panlitian lapangan kang dilakoni déning Sarah ya iku ana ing West Midlands, Karajan Manunggal taun 1988 nganti 1989. Karya-karya antropologi kang sinerat déning Sarah ya iku antarané Embodied Progress: A Cultural Account of Assisted Conception (1997) lan Global Nature. Global Culture (2000) kang sinerat bareng karo C. Lury lan J. Stacey. Pakaryan Sarah akéh nuduhaké bab pangertèn konstitusi urip (constitution of life), biologis, alam, lan kehubungan. Dhéwéké fokus ing konsèpsi lan prokrèasi kang dimèdiasi ing bab tèknologi réproduktif lan genetis.

Rujukan

Antropolog
Raheem Shaquille Sterling (lair 8 Dhésèmber 1994) inggih punika satunggaling juru main bal-balan profésional saking Inggris, ingkang main ing posisi gelandhang ing klub Liga Primér Inggris klub Manchester City lan Tim Nasional Bal Inggris. Piyambakipun naté pikantuk bebingah Golden Boy Award ing taun 2014 saking pakempalan jurnalis Éropah, Sterling mlebet kategori juru main bal ingkang saé piyambak U-21 ing wewengkon Éropah. Ing taun 2015 satunggaling survèi déning Soccerex nglebetaken Sterling ing kategori juru main bal enèm ingkang paling mirunggan ing Éropah, kanthi regi 49 yuta euro.

Sterling lair ing Jamaika, piyambakipun pindhah dhateng London wekdal umur gangsal taun. Piyambakipun miwiti karir ing Queens Park Rangers sadéréngipun pindhah dhateng klub Liverpool in 2010. Ing wulan Juli 2015, Sterling pindhah dhateng klub Manchester City kanthi regi transfer 49 yuta euro.

Sterling main ing tim nasional Inggris U-16, U-17, lan U-21. Sterling mlebet tim senior Inggris ing wulan Novèmber 2012 lan ndhèrèk ing Piala Donya 2014.

Jroning Angka

Klub

Nagara

Gol Internasional

Pranala njawi 
 Raheem Sterling: Overview

Rujukan

Lair 1994
Pamain Bèker Donya FIFA 2014
Pamain bal-balan Inggris
Vincent Jean Mpoy Kompany (; lair 10 April 1986) inggih punika satunggaling juru main bal-balan profésional saking Bèlgi ingkang main dados bèg lan kaptèn ing klub Liga Primer Inggris klub Manchester City lan Tim Nasional Bal Bèlgi. Ing mangsa taun 2011-2012, Kompany kapilih dados kaptén tim Manchester City, lan kasil ndadosaken klub punika dados juwara Liga Inggris, satunggaling bebingah ingkang dipuntengga ngantos 44 taun.

Kompany miwitii karir profésionalipun ing Anderlecht, nelasaken tigang taun ing klub Bèlgi saderengipun pindhah dhateng klub Bundesliga Jerman Hamburger SV ing taun 2006. Wekdal mangsa taun 2008, ing umur 22 taun, Kompany dipuntransfer dhateng klub Liga Utama Inggris Manchester City.

Pranala njawi
 Profil Vincent Kompany

Rujukan 

Lair 1986
Pamain Bèker Donya FIFA 2014
Pamain bal-balan
Hercule Poirot (pocapan Inggris [ɜːrˈkjuːl pwɑːrˈoʊ]; pocapan Prancis: ​[ɛʁkyl pwaʁo]) iku sawijining détèktif fiktif Bèlgia, anggitané Agatha Christie. Poirot iku paragané Christie sing misuwur dhéwé lan suwé dhéwé kanggo, awaké muncul ing 33 roman, sandiwara siji (Black Coffee), lan luwih saka 50 carita cekak sing dibabar antara taun 1920 lan 1975.

Hercule Poirot iku wis tau diparagakaké ing radio, filem, lan télévisi déning aktor séjé-séjé, kaya ta Austin Trevor, John Moffatt, Albert Finney, Sir Peter Ustinov, Sir Ian Holm, Tony Randall, Alfred Molina, Orson Welles, David Suchet lan Sir Kenneth Branagh.

Agatha Christie
Jesús Navas González utawi Jesús Navas (lair 21 Novèmber 1985) inggih punika satunggaling juru main bal-balan profésional ingkang main ing posisi gelandhang utawi sayap, ingkang samenika main ing klub Sevilla lan Tim Nasional Spanyol. Asèt utamanipun inggih punika dribling cepet, lumayu banter mbiyantu pertahanan lan crosing ingkang akurat dhateng kothak pinalti.

Navas gabung kaliyan tim junior Los Palacios sadèrèngipun gabung kaliyan tim junior Sevilla FC ing taun 2000 wekdal umur 15 taun. Ing mangsa 2003-2004, Navas miwiti debutipun ing Sevilla B ing La Liga mengsah Reial Club Deportiu Espanyol ing tanggal 23 Novèmber 2003. Navas main 12 menit lan tetandhingan kasebat ngasilaken skor 1-0, kamenangan kanggé Reial Club Deportiu Espanyol. Navas gabung kaliyan tim inti Sevilla ing mangsa 2004-2005 lan saged damel kalih gol saking 22 tetandhingan La Liga. Ing tanggal 4 Méi 2005, Navas napakasmani kontrak kaliyan Sevilla ingkang telas ngantos taun 2010.

Pranala njawi
 Jesus Navas

Rujukan
Paulo Bruno Exequiel Dybala utawi Paulo Dybala (lair 15 November 1993) inggih punika satunggaling juru main bal-balan profésional ingkang main ing posisi panyerang, lan samenika main ing Italia klub Juventus lan Tim Nasional Bal Argentina.
Sasampunipun miwiti karir ing Argentina ing klub  Instituto de Córdoba ing 2011, piyambakipun pindhah dhateng klub Italia Palermo ing taun 2012. Performanipun ingkang saé ing Serie A lajeng damel Juventus kesengsem lan ngrekrut Dybala ing taun 2015. Ing klub punika Dybala menangaken jawara Coppa Italia lan Supercoppa Italiana ing mangsa pertama ing klub punika.

Mangsa Eném
Paulo Dybala dipunlairaken ing Laguna Larga, ing Córdoba, Argentina. Simbah kakungipun, Bolesław Dybała, punika asalipun saking wewengkon Kraśniów ing Polandia; piyambakipun medal saking Polandia dhateng Argentina wekdal Perang Donya II. Kulawargi Dybala ugi wonten ingkang saking trah Italia inggih punika saking pihak simbah putri, ingkang asmanipun Da Messa, saking Provinsi Naples.

Jroning Angka

Klub

Nagara

Gol Internasional

Pranala njawi
 Paulo Dybala

Rujukan

Pamain bal-balan
Pamain bal-balan Argèntina
Timphan inggih punika dhaharan alit ingkang setunggal jinis kaliyan lepat ingkang asalipun punika saking Aceh. Bahan ingkang dipun-ginakaken kanggé damel timphan punika kapérang saking glepung, gedhang, lan santen. Sedaya bahan punika lajeng dipunudhak-udhak dumugi kenyil. Lajeng dipundamel ndawa lan wonten ing sajeronipun dipunisi kaliyan srikaya utawi parutan kambil ingkang dipuncampur kaliyan gula. Salajengipun adonan punika dipunbungkus kanthi ngginakaken ron gedhang lajeng dipunkukus sedangunipun setunggal jam.

Limrahipun timphan dipuncawisaken wonten ing adicara-adicara ingkang formal minangka dhaharan, kados déné wonten ing pesta mantenan lan ugi dinten ageng Islam.

Rujukan 

Masakan Aceh
Kue Indonesia
Teh tarik inggih punika unjukan legi ingkang wujud teh ingkang dipuncampur kaliyan susu ingkang limrahipun kapanggihaken wonten ing Asia Tenggara, mliginipun wonten ing Malaysia. Padatanipun unjukan punika dipunsade déning para mamak (tiyang India muslim) wonten ing Malaysia lan Singapura, ingkang ndadosaken teh tarik punika dados unjukan nasional wonten ing negara wau. Unjukan punika ugi saged kapanggihaken wonten ing sapérangan papan wonten ing Indonesia, ing antawisipun inggih punika ing Riau, Kepuloan Riau lan Aceh (sinebat teh tarek).

Etimologi 
Teh tarik kanthi barès ateges teh ingkang dipuntarik, punika ingkang dipunlakoni déning pengrajinipun wonten ing kedai mamak India nalika damel dhaharan punika. Teh lan susu dipuncuraken ing antawisipun kalih cangkir kanthi terus-terusan dumugi teksturipun mumpluk. Tiyang ingkang damel teh terik ingkang prigel kadosdene seniman, boten naté ngutahaken sinaosa namung setetes. Langkung saking kaprigelan nedahaken lan ugi tradisi, ngecuraken teh tarik punika gadhah ancas supados tehipun saged adhem lan ngasilaken umpluk wonten ing unjukan wau.

Kandhutan 
Unjukan punika wujud teh ingkang dipuncuraken saking gelas setunggal dhateng gelas sanesipun. Nalika proses narik teh punika, kandhutanipun dados sansaya pekat lan aromanipun saged medal. Kejawi punika, proses narik teh kasebat ugi saged mbiyantu kanggé ngadhemaken unjukan lan damel umpluk wonten ing saknginggilipun unjukan ingkang saged wonten amargi kandhutan gula ing sajroning toya teh.

Teh tarik lan teh es punika kalebet unjukan ingkang kathah dipunsade wonten ing griya dhahar para mamak lan padatanipun dipununjuk sareng kaliyan dhaharan kados déné sekul lemak, roti canai, roti tigan utawi roti tempayan. Bubuk teh ingkang dipunsade kiloan asring dipunginakaken kanggé ndamel teh tarik. Saksampunipun dipunseduh, teh lajeng dipunsaring kanthi ngginakaken kain kasa lan dipuncampur kaliyan susu kental manis.

Teh
Unjukan Kepuloan Riau
Unjukan Malaysia
Susu
Sie reubôh inggih punika salah satunggaling masakan ingkang asalipun punika saking Aceh. Masakan punika kalebet béda saking sapérangan ageng masakan sanesipun. Sie reubôh punika kadamel saking godhogan daging sapi utawi lembu ingkang namung dipuntambahi bumbu brambang, bawang, lombok riwit, lan mrica. béda kaliyan dhaharan khas saking Aceh sanesipun ingkang gadhah bumbu kiyat lan gadhah kandhutan bumbon crakèn. Sedaya bumbu kasebat dipunalusaken lajeng dipunlebetaken wonten ing godhogan daging. Sinambi dagingipun dipungodhog lajeng dipuntambah kaliyan cuka enau wonten ing salebeting masakan. Dipuntambahi kaliyan cuka punika dipunlampahi kanthi bertahap sinambi masakan dipunudhak kanthi alon dumugi sedaya bumbu saged mlebet wonten ing daging.

Echonipun masakan punika gumantung kaliyan bahan baku ingkang dipunginakaken. Pamilihing daging sapi ingkang saé langkung prasaja. Padatanipun daging sapi ingkang dipunginakaken inggih punika daging has njawi lan has njero. Daging ingkang pérangan kasebat langkung empuk satemah nalika proses masakipun langkung gampil.

Referensi 

Masakan Aceh
Kroket inggih punika satunggaling nama dhaharan ingkang dipunpendhet saking bangsa Walanda (Belanda) ing Indonesia

nanging dipunpendhet saking Prancis.

Wonten ing Belanda, kroket punika satunggaling dhaharan ingkang kapérang saking ragout ingkang dipunlapisi mawi putihan tigan lan ugi glepung panir lajeng dipun-gorèng. Wonten ing Indonésia, padatanipun kroket punika kentang ingkang dipunalusaken lajeng dipunisi kaliyan daging ingkang dipuncincang lan dipunparingi bumbu saha dipuncampur kaliyan sayuran kados déne wortel lan buncis. Kroket punika dipunlebetaken ing tigan ingkang sampun dipunkocok lan dipunlebetaken ing glepung panir sadèrèngipun dipun-gorèng wonten ing lisah gorèng ingkang kathah.

Kroket wonten ing sapérangan negara 
 Spanyol: Croquettes, punika dipundamel saking daging pitik lan kalebet ing dhaharan pambuka (tapas).
 Brasil: Croquettes utawi croquetes, limrahipun dipundamel saking daging sapi, lan dipunsadé wonten ing Brasil minangka dhaharan saking Jerman.
 Meksiko: Croquettes dipundamel saking ulam tuna lan kentang.
 Republik Ceko: Krokety, bunder-bunder lan alit, dipundamel saking kentang, tigan, glepung terigu lan mentéga.
 Kuba: dipundamel saking ham, daging babi, daging pitik, utawi kombinasi saking tigang bahan wau.
 Amerika Serikat: Ing Tampa, Florida, kroket dipundamel saking daging yuyu ingkang nembé mangsa lan dipunparingi lapisan saking glepung panir ingkang asalipun saking Roti Kuba. Warga ing papan kasebat mastani minangka deviled crab (croqueta de jaiba).
 Honggari: Krokett, mirip kaliyan kroket wonten ing Republik Ceko, nanging wujudipun lonjong lan asring dipunparingi bumbu pala.
 India: Alu-tikki inggih punika kroket kentang dhaharan khas India Lor ingkang dipunrahapi minangka cemilan. Asring ugi sinebat kaliyan cutlet, lan saged kapanggihaken wonten ing griya dhahar siap saji.
 Bangladesh: Memper kaliyan Alu-tikki, nanging dipunparingi nama Alu-chop lan wonten ing satengahipun dipunisi kaliyan daging sapi.
 Jepang: Korokke inggih punika dhaharan ingkang kawentar lan kathah dipunsadé wonten ing pasar swalayan lan toko daging. Korokke punika dipundamel saking kentang lan radi gèpèng. Isi kroket punika saged manéka werna wiwit saking sayuran, daging sapi, babi utawi campuran daging babi lan sapi (aibiki). Kejawi punika, kroket kanthi isi ragut daging yuyu (sinebat kani korokke) lan urang ugi kawentar. Menchi katsu (minced cutled) inggih punika sebatan kanggé daging cincnag ingkang dipunlapisi glepung panir lan dipun-gorèng. Menchi katsu punika boten dipundamel saking kentang lan menawi boten dipunnyatakaken minangka daging sapi, pramila daging ingkang dipun-ginakaken punika campuran antawisipun daging sapi lan babi. 
 Filipina: Croqueta punika sebatan kanggé kroket kentang mawi isi daging utawi ulam.

Rujukan

Pranala njawi 

 Resep kroket 
 Resep kroket Belanda 

Gorengan
Kue Indonesia
Kue jojorong utawi Jojorong inggih punika satunggaling dhaharan khas suku Banten saking kabupaten Pandeglang. Dhaharan punika ngginakaken bahan dhasar inggih punika wujud glepung beras lan santen klapa ingkang wonten njeronipun punika dipunisi kaliyan gula aren. Papan utawi mangkok kanggé kuenipun punika wujudipun persegu lan dipundamel saking ron (godhong) gedhang ingkang saben pucukipun punika dipuntangsuli ngginakaken tusuk gigi. Amargi jojorong punika dhaharan ingkang ngginakaken bahan dhasar saking santen, pramila kue punika kedah langsung dipunrahapi nalika dipuncawisaken amargi gampang sulaya/ sayup.

Padatanipun jojorong punika namung saged dipunrahapi nalika wonten adicara hajatan wonten ing wewengkon Banten, mliginipun ing Kabupaten Lebak lan Pandeglang. Wonten ing adicara supitan/ khitanan utawi mantenan, jue jojorong punika dados sajian kanggé para dhayoh ingkang dipunsandhingaken kaliyan dhaharan tradhisional sanesipun. Sinaosa mekaten, nalika wulan Ramelan, kue jojorong punika langkung gampil kapanggihaken amargi kue punika tansah dados dhaharan nalika buka pasa tumrap masyarakat Banten.. Kue jojorong memiliki tekstur yang lembut dengan dibalut gula merah cair yang legit rasanya, terdapat daun pandan yang berguna untuk menambah aroma kue tradisional jojorong.

Referensi

Pranala njawi 
 Kue Jojorong ing website resmi Dinas Pariwisata Kabupaten Pandeglang 

Olah-olahan Indonésia
Ladu inggih punika satunggaling dhaharan ingkang kadamel saking ketan. Dhaharan ladu punika dipundamel kanthi ngginakaken bahan dhasar saking glepung ketan putih ingkang sampun dipunsangrai, gula putih, gula aren abang lan klapa ingkang sampun dipunparut. Dhaharan punika limrahipun namung saged awet sedangunipun sekawan dumugi pitung dinten saksampunipun kue punika dipundamel.

Pranala njawi 

 Mengenal Ladu, Si Legit dari Garut

Olah-olahan Indonésia
Lamang inggih punika beras ketan ingkang dipunmasak kaliyan sante wonten ing pring ingkang tasih enem. Bahan utama ingkang dipunginakaken kanggé damel lamang inggih punika beras ketan putih, santen klapa, ron (godhong) pandan lan ugi dipuntambah kaliyan sekedhih sarem. Beras keta dipunkumbah rumiyin lajeng dipunlebetaken wonten ing ros pring enom ingkang saderengipun dipunparingi lapisan wonten njeronipun kanthi ngginakaken godhong gedhang lajeng nembe dipuntambahi kaliyan santen wonten ing berasipun. Menawi sampun lajeng dipunbakar wonten ing geni, dipunjagi dumugi ros pring kasebat kobong.

Tapai inggih punika tape beras ketan ireng ingkang dipundamel kanthi proses fermentasi beras ketan kaliyan ragi. Padatanipun lemang lan tapai punika kalebet pasangan ingkang cocok nalika dipunrahapi.

Olah-olahan Indonésia
Lenggang inggih punika salah satunggaling dhaharan ingkang khas saking Palembang. Lenggang punika kalebet salah satunggaling jinis pempek ingkang laris dipunsade wonten ing pasaran. Menapa malih rikala wulan Ramelan. Masyarakat punika asring nyawisaken dhaharan punika nalika badhe buka pasa. 

Anggenipun damel lenggang punika boten patia angel. Adonan glepung sagu lan ulam ingkang dipunwungkus kanthi ngginakaken ron (godhong) gedhang punika lajeng dipunbakar. Mekaten saged dipunsebat dados lenggang. Nanging wonten ugi ingkang dipunsade wonten ing pasaran lenggang punika dados pempek godhog ingkang dipundamel saking adonan glepung sagu lan ulam, lajeng dipuniris-iris, lan dipungoreng sareng kaliyan tigan ingkang dipunkocok. Salajengipun dhaharan punika dipunrahapi sareng kaliyan "cuko". (Cuko inggih punika saos campuran antawisipun lombok, bawang, gula abang lan asem).

Referensi

Olah-olahan Indonésia
Sumatra Kidul
Misro inggih punika dhaharan ingkang khas aking Jawa Kulon. Dhaharan punika kadamel saking parutan tela ingkang sisih njeronipun dipunisi kaliyan gula abang lajeng dipungoreng. Awit saking punika dipunparingi nama misro ingkang cekakan saking amis ing jero (basa Sunda, ateges: leginipun punika wonten ing jero). Wujudipun misro punika bunder. Dhaharan punika echo dipunrahapi nalika tasih anget.

Pirsani ugi 
 Comro

Kue Indonesia
Jajanan Indonesia
Empal gentong inggih punika satunggaling dhaharan ingkang khas tumrap masyarakat Cirebon, Jawa Kulon. Dhaharan punika mirip kaliyan gulai utawi gule lan dipunmasak kanthi ngginakaken kayu (wit pelem) wonten ing sajroning gentong (periuk saking lemah). Daging ingkang dipunginakaken inggih punika usus, babat lan daging sapi. Empal gentong punika asalipun saking Kabupaten Cirebon. Dhaharan ingkang khas saking kutha Cirebon sanesipun inggih punika wonten tahu gejrot lan ugi docang.

Kejawi ngginakaken kayu lan gentong, dhaharan punika dipuncawisaken kanthi ngginakaken kucai(Allium tuberosum) lan ugi sambel ingkang wujud lombok garing ingkang dipungiling. Dhaharan empal gentong punika saged dipuncawisaken kaliyan sekul utawi ugi saged ngginakaken lonthong. Lonthong punika miturut tuyang Cirebon namung awujud beras ingkang dipunlebetaken wonten ing rong gedhang ingkang sampun dipundamel wujud silinder. Nanging boten wonten campuran ingkang sanesipun, lajeng dipungodhog sedangunipun 4 jam.

Masakan Jawa Barat
Cirebon
Sega tutug oncom (basa Sundha: sangu tutug oncom, uga dipuncekak Nasi T.O.) inggih punika dhaharan ingkang kadamel saking sekul ingkang dipuncampuri oncom. Anggènipun nyawisaken dhaharan punika padatanipun nalika tasih anget.

Miturut basanipun, tembung tutug wonten ing basa Sundha punika ateges 'numbuk'. Lelampahan ngudhak utawi numbuk sekul kaliyan oncom punika dados nama dhaharan punika.

Sega tutug oncom punika dados dhaharan ingkang mirunggan saking Tasikmalaya. Tutug oncom punika saged dipundamel dados angsal-angsal lan sapunika sampun wonten tutug oncom instan ingkang saged awet dumugi pinten-pinten wulan tanpa ngginakaken bahan pangawèt.
Sekul timbel () inggih punika satunggaling dhaharan ingkang khas masakan Sunda. Dhaharan punika kawentar wonten ing Jawa Kulon lan Banten. Padatanipun, dhaharan punika dipundamel saking bahan beras bagolo utawi ngginakaken beras abang ingkang dipunmasak kanthi ngginakaken wungkus saking ron (godhong) gedhang.

Pirsani ugi 
 Masakan Sunda  

Olah-olahan Indonésia

Olah-olahan Sunda
Sega
Jawa Kulon
Ongol-Ongol inggih punika salah satunggaling jajanan tradhisional ingkang wonten ing wewengkon Jawa Kulon, Indonesia. Bahan ingkang dipunginakaken kanggé damel ongol-ongol inggih punika glepung sagu aren garing minangka bahan ingkang utama, toya, gula jawa, ron (godhong) pandan, klapa lan sarem. Wit sagu punika kalebet tuwuhan ingkang sumebar wonten ing Asia Tenggara, kadosdene Malaysia lan Indonesia. Wonten ing Indonesia, sapérangan ageng sagu punika wonten ing Papua. Kejawi Papua, sagu punika ugi wonten ing Sumatra, mliginipun wonten ing Riau lan Kapuloan Maluku. Dhaharan ongol-ongol punika dhaharan khas saking Jawa Kulon amargi dipunsengkuyung déning wontenipun bahan baku asli ing papan wau.

Kue Indonesia
Pinyaram inggih punika salah satunggaling dhaharan khas ingkang asalipun saking Sumatra Kulon. Dhaharan punika padatanipun dipuncawisaken nalika dinten riyaya lan adicara tartamtu. wonten ugi ingkang dipunsade minangka oleh-oleh ingkang khas saking Minangkabau.

Andharan 
Pinyaram punika limrahipun punika kadamel saking campuran gula pasir utawi gula aren, glepung beras putih utawi beras ireng, lan ugi santen klapa. Cara anggenipun damel punika kanthi cara dipungoreng kanthi ngginakaken kuali ingkang ugi dados medhia cithakipun. Dhaharan punika limrahipun dipunsajekaken kanthi awujud jajanan utawi kue. Padatanipun pinyaram punika dipundamel kanggé dinten riyaya lan adicara tartamtu kados déné Indul Fitri lan pawiwahan mantenan. Kanggé adicara pawiwahan mantenan, padatanipun dipundamel kanthi ukuran ingkang agengipun kados ukuran piring, lajeng dipuntugel-tugel. wonten ugi ingkang dipunsade minangka oleh-oleh.

Varian 
Pinyaram punika kaperang dados kalih varian, inggih punika pinyaram putih ingkang kadamel saking beras putih lan pinyaram ireng ingkang kadamel saking beras ireng. Ngengingi rasa, pinyaram punika ugi saged dipundamel kanthi ngginakaken manéka werna rasa kadosdene rasa gedhang, duren lan sanesipun.

Referensi

Pranala njawi 
 Tentang Pembuatan Pinyaram 

Masakan Sumatera Kulon
Masjid Camii Tokyo,  uga karan Masjid Tokyo, punika masjid kang dibangun wonten kompleks Pusat Kabudayan Turki ing Ōyama-chō, Shibuya-ku, Tokyo, Jepang. Masjid iki kalebu masjid paling gedhé ing Jepang. Masjid iki dibangun bebarengan karo sekolah ing tanggal 12 Mei 1938 déning wong Bashkir lan Tatar kang ngungsi menyang Jepang sawisé Revolusi Oktober. Pambangunané diawasi karo Abdürreşid Ibrahim (imam kapisan masjid) lan Abdülhay Nikolay Ali.

Ing taun 1986, masjid kasebut kudu dibongkar amargi karusakan struktural kang gedhé. Kanthi arahan lan sengkuyungan saka Türkiye Cumhuriyeti Diyanet Işleri Başkanlığı (Kamantrian Agama Republik Turki), pambangunan wangunan anyar dipunwiwiti ing taun 1998. Arsitek pambangunan ya iku Muharrem Hilmi Senalp. Arsitektur masjid digawé adhedasar gaya ottoman, mula wujudé masjid arep madani masjid ing Turki. Watara pitung puluh tukang saka Turki ngurus masalah finishing, lan mayoritas bahan baku marmer ditekaké saka Turki. Pambangunan masjid iki rampung ing taun 2000 kanthi biaya kira-kira 1,5 milyar yen. Paresmian dianakaké ing tanggal 30 Juni 2000.

Tokyo Camii punika ngadek ing lemah kang jembaré 734 meter persegi lan nduweni petang lantai (telung lantai nduwur lan siji lantai basement) kanthi jembar total 1.477 meter persegi. Kubah utama dhuwuré 23,25 mèter lan enem cagak utama, saben-saben cagak dhuwuré 41,48 metèr.

Peraturan 
Nalika lumebu/ngunjungi masjid iki, panjenengan kudu manut paugeran ingkang wonten. Yaiku:
 Ora oleh nganggo kathok cendhak
 Ora oleh nganggo kemeja lengen cendhak
 Ora oleh mangan ing jero masjid
 Ora oleh turu ing jero masjid
 Ora oleh lumebu masjid nganggo sepatu
 Ora oleh nggawe ramé lan mecahné kaca ing jero masjid
 Ora oleh nggawé ngrerusak (kaya ta: maling, nyorat-nyoret/vandalism, lsp) ing jero masjid

Kaanan Saiki 
Masjid Tokyo diurusi déning Tokyo Camii Foundation lan masjid iki dinobatké sebagai salah siji saka 20 obyek wisata gratis apik dhéwé ing Jepang 2017 déning Tripadvisor.

Sesambungan 
 Alamat:
  1-19 Oyama-cho, Shibuya-ku
  151-0065 Tokyo, JEPANG

 Tel: 03-5790-0760

 Fax: 03-5790-7822

 Surel: info@tokyocamii.org

Cathetan 
Tembung camii punika dijipuk saka Basa Turki ne jami'. Tembung jami' ing Basa Arab tegesé "papan ngumpul jemaat."

Waca uga 
 Masjid Fukuoka
 Masjid Kobe
 Islam
 Islam ing Jepang
 Dhaptar masjid ing Asia
 Agama ing Jepang

Rujukan

Pranala Jawi 
 Official Website - Japanese and English
 Information about the building - Japanese
Derek J. Freeman ya iku ahli antropologi saka Wellington, Niu Sélan, kalairan taun 1916. Derek naté kuliah ana ing Victoria University College (BA) taun 1937, ing University of London taun 1948. Sabanjuré ing University of Cambridge (Ph.D.) taun 1953. Dhéwéké naté nglakoni panlitian lapangan ana ing Samoa awit taun  1940, 1946, 1965, lan 1987. Uga ing Sarawak (1949, 1957, 1976), lan Australia taun 1974. Karya-karya kang sinerat déning Derel ya iku antarané Iban Agriculture (1955), Report on the Iban (1970), Margaret Mead and Samoa: The Making and Unmaking of an Anthropological Myth (1983), lan The Fateful Hoaxing of Margaret Mead: Historical Analysis of Her Samoan Researches (1999). Derek iki kawentar minangka kritik luas bab panemuné Margaret Mead ing bebrayan Samoa lan doktrin Franz Boas. Amarga iku dhèwèké dadai antropolog kang aktif ing bab kritil ètnografi. Derek séda ing taun 2001 ing Canberra, Australia.

Rujukan

Antropolog
Morton H. Fried ya iku ahli antropologi saka ing New York, Amérikah Sarékat, kalairan tanggal 21 Maret 1923. Morton olèh pandhidhikan pawiyatan luhur saka City College ana ing New York taun 1942. Sabanjuré ana ing Columbia University (Ph.D.) taun 1951. Panlitian lapangan kang naté dilakoni déning dhèwèké ya iku ing Anhwei, China (1947) lan Taiwan (1963, 1964). Karya-karya akademis kang sinerat déning dhèwèké ya iku antarané The Fabric of Chinese Society (1953), ‘The classification of corporate unilineal descent groups’ ana ing jurnal Journal of the Royal Anthropological Institute (1957), The Evolution of Political Society (1967), lan The Notion of Tribe (1975). Salah siji pisumbangané kang penting ya iku pakaryané ing bab prakara èvolusi bebrayan pulitik lan dadi bahan kajian ing kariré. Morton séda tangga; 18 Desember 1987 ing Leonia, Ney Jersey, Amérikah Sarékat.

Rujukan

Antropolog
Ernestine Friedl ya iku ahli antropologi wanita saka ing Hungaria, kalairan taun 3 Agustus 1920. Ernestine olèh pandhidhikan pawiyatan luhur saka Hunter College (BA) taun 1941 lan Columbia University (Ph.D.) taun 1950. Panlitian lapangan kang dilakoni déning Ernestine ya iku ing bebrayan Indian Pomo ing California (1941), bebrayan India Chippewa  ing Wisconsin (1942, 1943), Yunani tengah (1955, 1976), lan Yunani kutha (1964). Ernestine wis nulis karya-karya akademis ètnografi, ya iku antarané Vasilika: A Village in Modern Greece (1962) lan Women and Men: An Anthropologist’s View (1975). Ernestine iki dadi sawiji antropolog kang fokus  lan karenan ing bab bebrayan Yunani. Uga dadi antropolog kapisan kang nganaaké panlitian lapangan nalika pasca perang Yunani. Ernestine naté dadi prèsiden American Ethnological Society (1967) lan American Anthropological Association (1974–5).

Rujukan

Antropolog
Jiu-jitsu Brasil () inggih punika satunggaling béla dhiri ingkang fokus ing adu lanté (ubin) ingkang kawitanipun dipunpopuléraken ing Brasil. Béla dhiri punika kalebet pangembangan saking béla dhiri Kodokan Judo, ingkang dipunrintis déning Mitsuyo Maeda sareng-sareng kulawargi Gracie . Ing jaman samanten, kulawargi Gracie samun kasil mopuléraken béla dhiri ing taraf internasional. Salah satunggaling acara ingkang paling suksès moncèraken lan ngrembakakaken béla dhiri punika inggih punika ing acara tarung tandhing Ultimate Fighting Championship (UFC) ingkang makaping-kaping dipunmenanaken déning Royce Gracie.
 
Tèknik ingkang dipunsinaoni ing BJJ langkung fokus ing tarung lanté, bantingan, kuncén, lan cekikan. Filosofi ingkang dipuncepeng déning praktisi béla dhiri BJJ punika kados pundi mengsah ingkang langkung alit, langkung ringkih, lan langkung lemot saged ngadhepi mengsah ingkang langkung ageng lan kiyat.

Minangka satunggaling jinis olahraga, Jiu Jitsu Brazil nggandhahi turnamén ingkang dipunlaksanakaken ing manéka tingkatan. Minangka seni tarung, Jiu Jitsu Brazil kathah dipunsinaoni minangka usaha kanggé mbéla dhiri saking tindakan kriminal. Kajawi punika, béla dhiri punika kathah dipunadhopsi déning praktisi béla dhiri campuran (Mixed Martial Arts) utawi kalangan militèr.

Pranala njawi
  Artikel-artikel daring ngéngingi Jiu-jitsu Brazil saking kalwarti Black Belt
  Artikel-artikel géngingi Jiu-jitsu Brazil saking kalwarti GracieMag

Rujukan
Thiago Motta (; ; lair 28 Agustus 1982) inggih punika satunggaling juru main bal-balan saking Italia ingkang main ing posisi gelandhang lan samenika main ing klub Perancis Paris Saint-Germain FC lan Tim Nasional Italia.
Piyambakipun miwiti kariripun ing Barcelona. Motta ugi main kalih setengah mangsa ing Internazionale sadéréngipun gabung ing Paris Saint-Germain FC, menang 26 titel ing tigang klub ingkang bènten.

Lair ing Brazil, Motta ugi gadhah kawarganegaran Italia. Motta langkung milih main ing mbela Tim Nasional Italia wiwit taun 2011, wekdal ing Piala Donya 2014 FIFA lan kalih ing Kajuwaraan Eropa UEFA.

Karièr Klub

Barcelona
Lair ing São Bernardo do Campo, São Paulo, Motta gabung ing FC Barcelona ing taun 1999 wekdal umur 17 taun, saking klub lokal Clube Atlético Juventus, kalajengaken ing klub B-side. Piyambakipun main kanggé tim pertama ing taun 2001, lan damel debut pertama wekdal tanggal 3 Oktober wekdal mengsah RCD Mallorca lan FC Barcelona menang 3–0.

Pranala njawi
Profil Thiago Motta

Rujukan

Bal-balan
Edinson Roberto Cavani Gómez (; lair 14 Fèbruari 1987) inggih punika satunggaling juru main bal-balan profésional saking Uruguay ingkang main ing posisi striker, lan samenika main ing Prancis Ligue 1 klub Paris Saint-Germain lan Tim Nasional Bal Uruguay. Piyambakipun kawentar minangka juru main bal ingkang cepet, kiyat, oportunis, tèknik saé, Cavani saged dipundéskripsikaken minangka striker modéren. Piyambakipun ugi kawentar gadhah kaprigelan damel gol ingkang imprèsif, kiyat ing udhara lan samparanipun, sengkut anggénipun main, lan gadhah akurasi tendhangan bébas ingkang saé. Piyambakipun main ing posisi striker tengah, mliginipun ing aréa serangan, lan saged dipunanggé ing striker nomer kalih, lan striker sayap.

Cavani miwiti kariripun ing klub Danubio ing Montevideo, ing klub punika Cavani main kalih taun, sadèrèngipun pindhah dhateng klub Italia Palermo ing taun 2007. Piyambakipun main sekawan mangsa ing klub punika, damel 34 gol ing 109 tetandhingan. Taun 2010, Cavani pindhah dhateng klub Napoli, pindhah ing klub punika kanthi regi transfer 17 yuta euro. Ing mangsa 2011-2012, piyambakipun menangaken setunggal titel juwara inggih ing Coppa Italia, lan dados top skorer kanthi gangsal gol. Wonten ing klub Napoli, Cavani nyithak 33 gol ing kalih mangsa pertama, 38 gol ing mangsa katiga, lan dados top skorer Serie A kanthi 29 gol. Tanggal 16 Juli 2013, Cavani dipuntransfer dhateng Paris Saint-Germain kanthi regi transfer 64 yuta euro, lan dados juru main paling awis reginipun ing jagad bal-balan Prancis.

Pranala njawi
 Profil Edinson Cavani

Rujukan
Thomas Bastiaan Pleyte (Leiden, 23 Oktober 1864 - Den Haag, 25 Maret 1926) iku sawijining advokat lan pulitikus Walanda.

Ing taun 1886 Pleyte lulus lan olèh ijazahé saka Stedelijk Gymnasium Leiden, sawisé sadurungé ora ngrampungaké sekolah HBS. Gymnasium iku luwih dhuwur tinimbang HBS. Sawisé iku awaké kuliyah ing Rijksuniversiteit Leiden lan dirampungaké ing taun 1891 mawa disertasiné sing asesirah Verkoop van geneesmiddelen (Pangadolan obat-obatan). Pleyte banjur dadi Mantri Urusan Jajahan ing kabinèt Cort van der Linden. Minangka advokat in Nèderlan-Indhiya, awaké dadi kompanyoné Van Deventer, sing gagasan-gagasané uga padha-padha diyakini. Minangka mantri liberal awaké bisa kerjasama karo Gubernur Jèndral antirévolusionèr Idenbur. Ing taun 1916 Volksraad dianakaké, Volksraad itu langkah kapisan menyang émansipasi wong pribumi ing Nèderlan-Indhiya. Sawisé medhun saka jabatané, Pleyte dadi Duta Agung ing Brazil lan Spanyol.

Dhèwèké baud abasa Lumayu lan Jawa.

Pulitikus Walanda
Lair 1864
Pati 1926
Álvaro Borja Morata Martín (; lair 23 Oktober 1992) inggih punika satunggaling juru main bal-balan saking Spanyol ingkang main ing posisi panyerang utawi striker ing klub Liga Primer Inggris klub Chelsea lan Tim Nasional Bal Spanyol. Piyambakipun miwiti karir ing klub Real Madrid, debut ing tim senior taun 2010 lan main ping 52 tetandhingan 11 gol, naté menangaken juwara Liga Champions taun 2014. Piyambakipun pindhah dhateng klub Juventus kanthi regi transfer 20 yuta euro ing taun 2014. Ing klub punika Morata menangaken kalih titel juwara Juwara Serie A lan Coppa Italia. Morata wangsul malih dhateng klub Real Madrid kanthi regi transfer 30 yuta euro. Ing Real Madrid Morata menangaken juwara La Liga taun 2016-2017 lan Liga Champions 2016-2017 sadèrèngipun pindhah dhateng klub Chelsea ing taun 2017 kanthi regi transfer 58 yuta euro. Karir internasional Morata ing tim nasional Spanyol dipunwiwiti wekdal main ing Piala Donya U-17 ing Nigeria lan nyithak kalih gol ing sekawan pertandhingan.

Pranala njawi
 Profil Alvaro Morata

Rujukan

Pamain bal-balan
Pamain bal-balan Spanyol
Jonathan Ames Friedman ya iku ahli antropologi saka New York, Amérikah Sarékat, kalairan taun 1946. Pandhidhikané Jonathan naté ana ing Columbia College (BA) taun 1967. Sabanjuré ing Sorbonne taun 1968 lan ing Columbia University (Ph.D.) taun 1972. Jonathan naté nglakoni panlitian lapangan antropologis ana ing Madagaskar (1973), Afrika tengah (1974), Hawaii (1979 lan 1990), lan Swèdhen (1993). Karya-karya antropologis kang tinulis déning dhèwèké ya iku antarané Cultural Identity and Global Processes (1994), System, Structure, and Contradiction (1998), lan Globalization, the State, and Violence, minangka èditor (2003). Jonathan iki minangka salah siji antropolog kang paling tèoritis. Pisumbangané iku sering dirembug ung tatanan kronologi. Dhéwéké karenan ing bab èkologi lan antropologi budhaya.

Rujukan

Antropolog
Robert Samuel Holding (lair 20 Sèptèmber 1995) inggih punika satunggaling juru main bal-balan saking Inggris ingkang main minangka bék ing Liga Primér Inggris klub Arsenal. Sadéréngipun ing klub Arsenal, piyambakipun main ing klub Bolton Wanderers lan ugi dados angguta tim nasional Inggris U-21.

Karièr Klub

Bolton Wanderers
Holding miwiti kariripun ing klub Bolton Wanderers wekdal umur pitung taun, lajeng minggah kariripun mlebet ing Liga 2 EFL klub Bury ing taun 2015. Piyambakipun miwiti karir profésionalipun ing tanggal 3 April 2015 lan menang 2-0 mengsah Cambridge United, lan debut kapisan ing klub Bolton tanggal 11 Agustus 2015 wekdal menang 1-0 mengsah Burton Albion ing League Cup.
 Piyambakipun nyithak gol ingkang kapisan wekdal tanggal 23 Januari 2016 wekdal mengsah Milton Keynes Dons. Holding naté kapilih dados juru main Bolton Wanderers' Player of the Season ing mangsa 2015-16.

Pranala njawi
 Rob Holding Resmi Berseragam Arsenal

Rujukan
Alexander Chuka Iwobi ( ; lair 3 Mèi 1996) inggih punika satunggaling juru main bal profésional saking Nigeria ingkang main minangka striker kanggé Liga Primer Inggris klub Arsenal lan Tim Nasional Bal Nigeria. Iwobi lair ing kutha Lagos sadèrèngipun pindhah dhateng Inggris wekdal umur sekawan taun. Piyambakipun dados juru main bal profésional Jay-Jay Okocha. He is "best mates" with former Arsenal teammate Tyrell Robinson.

Karièr Klub
Iwobi nggabung kaliyan klub Arsenal wekdal taksih sekolah SMP, lan kawitan main ing tim dados juru main cadhangan ing League Cup mengsah klub West Bromwich Albion wekdal tanggal 25 September 2013. Iwobi pindhah dhateng klub Arsenal ing wulan Oktober 2015 kanthi kontrak ingkang dangu.

Pranala njawi
 Alex Iwobi

Rujukan

Pamain bal-balan
Vogelpark Avifauna iku siji kebon raja ing Alphen aan den Rijn, Walanda. Spésialisasi kebon raja ya iku awarna-warna spésies manuk.

Tembung avifauna iku ngrujuk marang sato kéwan (fauna) kalebu manuk (Aves ing basa Latin). Vogelpark Avifauna iku salah siji kebon raja manuk sing kawentar dhéwé sadonya. Tembung vogelpark iku tegesé 'taman manuk'.

Taman iki ndarbèni akèh tetuwuhan lan blumbang, siji rèstoran, taman dolanan bocah mawa plorotan sing wis wiwit biyèn dhuwur dhéwé ing Walanda. Taman iki biyèn sing ndarbèni korporasi Van der Valk, nanging wiwit taun 2012 wis dadi yeyasan. Yeyasan Vogelpark Avifauna nggayuh kekarep ngreksa manuk lan lingkungan urip saha ndarbèni status lembaga kawigatèn umum utawa ANBI (Algemeen Nut Beogende Instelling) ing basa Walanda.

Saka taman iki para tamu uga bisa numpak prau nglayari kali Rijn.

Pranala njaba 
 Situs wèb resmi

Kebon raja ing Walanda
Paul Friedrich ya iku ahli antropologi saka Massachussetts, Amérikah Sarékat. Paul olèh gelar BA taun 1951 lan MA saka Harvard College lan Harvard University. Sabanjuré ing Yale University olèh gelar Ph.D. taun 1957. Dhéwéké naté nglakoni panlitian lapangan ana ing Jerman bab pangungsi Ruslan (1951), Meksiko (1955, 1966, 1970), lan Malayalam, Kerala, Indhi (1958). Paul wis nulis werna-werna karya akademis kaya déné Language, Context and the Imagination (1979), The Language Parallax: Linguistics, Relativism and Poetic Creativity (1986), ‘Language, ideology and political economy’ ana ing buku American Anthropologist (1989), lan Music in Russian Poetry (1997).  Paul iki kawentar amarga pisumbangané ing bab basa manungsa (human language), sujarah linguistik, mitos klasik, lan puisi ing bebrayan Yunani lan Russia.

Rujukan

Antropolog
Jonas Frykman ya iku ahli antropologi saka Nassjo, Swèdhen, kalairan taun 1942. Jonas olèh pandhidhikan pawiyatan luhur ana ing University of Lund. Dhéwéké olèh gelar BA taun 1968 lan Ph.D. taun 1977. Panlitian lapangan kang dilakoni déning dhèwèké ya iku ana ing Blekinge (1967), Skane, Swèdhen (1968), lan Istria Kroasia (1999). Jonas uga nulis karya-karya akademis ya iku antarané Culture Builders: A Historical Anthiopology of Middle-Class Life (1987) lan Ljusnande framtid: Skola, social mobilitet och kulturell identitet (1998). Jonas ngembangaké Eropa ètnologi mligi bab ètnologi Swèdhen dadi displin èlmu kang analitis bebandhingan. Akéh pakaryané Jonas iki tinulis ngangg basa Swèdhen. Sabanjuré, Jonas iki ngembangaké karenané ing bab werna-werna sistem budhaya manungsa Eropa.

Rujukan

Antropolog